**Zmluva o dielo č. 3/2015**

**na vykonanie odborných prehliadok a odborných skúšok vyhradených zariadení v areáli**

**spol. KSP, s.r.o. na Vajnorskej ulici č. 135**

**(ďalej len „ Zmluva “)  
uzavretá podľa § 536 a nasl. Obchodného zákonníka č. 513/1991 Zb. v znení neskorších predpisov**

1. **Zmluvné strany**

**1. Objednávateľ: KSP, s.r.o.**

So sídlom : Vajnorská ulica 135, 831 04 Bratislava

zapísaná v Obchodnom registri Okresného súdu Bratislava I,

Odd. Sro, vložka 27764/B

Štatutárny zástupca: Ing. Gabriel Baláž - konateľ

Mgr. Peter Cabrnoch - konateľ

Ing. Milan Kresáč - konateľ

Zástupca na rokovanie vo veciach technických : Ing. Marian Dúbrava

Identifikačné údaje:

IČO : 35 847 689

IČDPH : SK 2021 700 637

Bankové spojenie: PRIMA banka

č. účtu : 4853725001/5600

( ďalej len „objednávateľ“ )

**2. Zhotoviteľ: 3. KM s.r.o.**  
 So sídlom : Vŕbová 6, 821 07 Bratislava

zapísaná v Obchodnom registri Okresného súdu Bratislava I.,

Odd.Sro, vložka č.: 32505/B

Štatutárny zástupca: Ing. Ernest Kuna, konateľ

Identifikačné údaje:

IČO: 35893842

IČDPH : SK 2021857255

Bankové spojenie: Tatara Banka a.s.

číslo účtu: 2625074025/1100

Tel : 0905/485302

Mail : 3km@3km.sk

( ďalej len „zhotoviteľ“ )

1. **Preambula**

Objednávateľ ako prevádzkovateľ vyhradených zariadení technických - elektrických je podľa zákona č. 124/2006 Z. z. o bezpečnosti a ochrane zdravia pri práci v platnom znení povinný vykonať v predpísaných lehotách podľa ustanovení vyhlášky MPSVR SR 508/2009 Z. z. opakované odborné prehliadky a odborné skúšky vyhradených zariadení technických - elektrických.

Táto zmluva vznikla na základe výsledku verejného obstarávania č. 06/PT/KSP/2015 podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní).

1. **Predmet zmluvy**
2. Predmetom tejto Zmluvy je záväzok zhotoviteľa vykonať pre objednávateľa dielo :

**vykonanie odborných prehliadok a odborných skúšok vyhradených zariadení technických - elektrických ( elektrická inštalácia a rozvody) v areáli spol. KSP, s.r.o. na Vajnorskej ulici č. 135** podľa požiadaviek vyhlášky MPSVR SR 508/2009 Z. z..

|  |  |  |  |  |
| --- | --- | --- | --- | --- |
| **Odborná prehliadka a odborná skúška elektrických zariadení - zoznam zariadení :** | | | | |
| |  |  |  | | --- | --- | --- | | **Objekt** | **Rozvádzač** | **Vývody** | | Objekt č. 02 Biela administratívna budova | SR prípojková skriňa | vývod NN káble | | RP rozvádzač prízemia | 23 vývodov SV a Z | | R1 rozvádzač poschodie | 14 vývodov SV a Z | | R2 rozvádzač poschodie | 17 vývodov SV a Z | | R3 rozvádzač poschodie | 19 vývodov SV a Z | | Rk rozvádzač kotolňa | 13 vývodov SV a Z a kotle | | Objekt č. 04 Vrátnica+ nájomca | RS1 Rozvádzač | 8 vývodov SV a Z | | RO rozvádzač | 20 vývodov SV a Z | | Objekt č. 21 4 nájomcovia + kotolňa | PRIS | 2vývody | | R rozvádzač | 21 vývodov SV a Z | | R2 rozvádzač servis | 13 vývodov SV a Z | | R3 rozvádzač plastový ABB | 8 vývodov SV a Z | | RUR rozvádzač plastový | 3 vývodov SV a Z | | R21 rozvádzač kotolňa | 13 vývodov SV a Z a kotle | |  | XS 1 4 vývodov | | Objekt č. 23 nájomcovia | SR3 | 4 vývody | | R S2 rozvádzač | 15 vývodov SV a Z | | RS3 rozvádzač | 11 vývodov SV a Z | | Objekt č. 26 sklad + kotolňa | SR4 | 2vývody | | RS1 rozvádzač | 7 vývodov SV a Z | | R2 rozvádzač servis plast | 13 vývodov SV a Z | | R26 rozvádzač kotolňa | 13 vývodov SV a Z a kotle | |  | XS1 - 4 vývody | | Objekt č. 34 plechový sklad | PRIS | 2vývody | | RA1 rozvádzač | 20 vývodov SV a Z | | Objekt č. 39 budova+ sklad + kotolňa k6 | RIS | 2vývody | | RU-1 rozvádzač merania | 2 vývody el. merania | | RU-2 rozvádzač merania | 2 vývody el. merania | | RS1 rozvádzač | 32 vývodov SV a Z | | R41 rozvádzač kotolňa | 13 vývodov SV a Z a kotle | |  | XS1 - 4 vývody | |  |  |  | | Objekt č. 40 | R rozvádzač | 8 vývodov SV a Z | | Objekt č. 55 Prívod unimo | R rozvádzač | 4 vývodov SV a Z | | Objekt č. 17+ 55 Garáže 34 ks | R PL1 rozvádzač | 7 vývodov SV a Z | | RMO vývod č.1 | 1 vývodov SV a Z | | Objekt č. Verejné osvetlenie | RO rozvádzač osvetlenia | 12 vývodov SV a Z | | stožiare výzbroj | 27 vývodov | | Objekt č. 68 prívod ku LPG el. meranie | SR4 NN rozvod | 1 vývod R1-E el. meranie | | R1-E rozvádzač merania | 3 vývody el. meranie | |  |  |  |  |
|  |  |  |  |  |

1. Objednávateľ sa zaväzuje zhotoviteľovi zaplatiť cenu za vykonanie diela, a to za podmienok dohodnutých v tejto Zmluve.
2. **Podmienky plnenia zmluvy**

1. Zhotoviteľ zhotoví dielo v dohodnutom termíne a v zmysle tejto Zmluvy, podľa požiadaviek objednávateľa, samostatne, na svoje náklady, nebezpečenstvo, zodpovednosť a škodu, svojimi zamestnancami.

2. Po vykonaní diela vystaví zhotoviteľ na každé technické zariadenie podľa čl. 3. bod 1. tejto Zmluvy „Správu o odbornej prehliadke a odbornej skúške “.

**5. Čas plnenia**

1. Zmluva sa uzatvára na dobu určitú od 04.12.2015 do 31.12.2015.
2. Dielo sa bude vykonávať prednostne v bežnej prevádzkovej dobe objednávateľa t. j. v pondelok až štvrtok od 07.30 do 15.30 hod., v piatok od 07.30 do 14.30 hod..

**6. Spolupôsobenie objednávateľa**

* 1. Zhotoviteľ zabezpečí, aby ním poverení pracovníci zaobchádzali s technickými zariadeniami starostlivo, šetrne a postupovali výlučne podľa návodu na prevádzku technického zariadenia.
  2. Objednávateľ zabezpečí pre zhotoviteľa počas bežnej prevádzkovej doby nerušený prístup k zariadeniam a pokiaľ je to nutné, ku všetkým prístrojom spojených so zariadením. Objednávateľ poskytne zhotoviteľovi všetky dostupné informácie a dôležité technické podklady potrebné na realizáciu diela.
  3. Objednávateľ sa zaväzuje, že pred prvým nástupom na výkon diela písomne poučí zodpovedného pracovníka zhotoviteľa o predpisoch BOZP a PO, ktoré je zhotoviteľ povinný dodržiavať.

**7. Cena diela**

1. Cena za dielo je dohodnutá na základe cenovej ponuky zhotoviteľa zo dňa 23.11.2015, ktorá tvorí neoddeliteľnú súčasť tejto zmluvy a je pre obe zmluvné strany konečná, záväzná a nemenná.
2. Cena za predmet tejto zmluvy je v zmysle cenovej ponuky dohodnutá vo výške:

**2.691,58- EUR bez DPH**

**( slovom: dvetisícšesťstodeväťdesiatjeden EUR a päťdesiatosem centov bez DPH)**

**3.229,90- EUR s DPH**

**(slovom: tritisícdvestodvadsaťdeväť EUR a deväťdesiat centov s DPH)**

3. Cena dohodnutá v predchádzajúcom bode tohto článku je pre obe zmluvné strany konečná, záväzná a nemenná.

**8. Platobné podmienky**

* 1. Cenu za vykonané dielo uhradí objednávateľ na základe faktúry vystavenej zhotoviteľom, po riadnom a včasnom ukončení diela bez závad a nedorobkov, podľa podmienok dohodnutých v tejto Zmluve.
  2. Ako podklad pre fakturáciu slúžia podľa čl. 4 bod 2. Správy o odbornej prehliadke a odbornej skúške, ktoré budú odovzdané objednávateľovi spolu s vystavenými faktúrami.
  3. Faktúra je splatná do 14 dní od jej doručenia.
  4. V prípade, že bude objednávateľ v omeškaní so splnením peňažného záväzku, je povinný uhradiť zhotoviteľovi úrok z omeškania vo výške 0,05% z fakturovanej sumy za každý kalendárny deň omeškania úhrady.
  5. V prípade, že bude zhotoviteľ v omeškaní s odovzdaním diela, je povinný zhotoviteľ zaplatiť objednávateľovi zmluvnú pokutu vo výške 50,00 EUR za každý začatý deň omeškania až do doby riadneho odovzdania diela písomným protokolom.
  6. Faktúra musí obsahovať všetky náležitosti požadované §71 ods. 2 zákona č. 222/2004 Z. z. a to najmä:
* označenie faktúry a jej číslo,
* názov a sídlo zhotoviteľa a objednávateľa, obchodný názov a adresa,
* predmet dodávky a deň jeho splnenia /čiastočného splnenia/,
* deň odoslania faktúry a lehotu jej splatnosti,
* značenie peňažného ústavu a číslo účtu, na ktorý sa má platiť,
* cena za jednotku množstva a ďalšie cenové náležitosti príp. odkaz na protokol o vykonaných prácach,
* celkovú fakturovanú čiastku a náležitosti pre účely dane z pridanej hodnoty,
  1. Porušenie týchto povinností zhotoviteľom oprávňuje objednávateľa na vrátenie faktúry zhotoviteľovi na doplnenie. Počas tejto doby nie je objednávateľ v jej zaplatení v omeškaní.
  2. Zmluvné strany sa dohodli, že sankcie uplatňované podľa tejto Zmluvy budú druhej strane fakturované, pričom druhá strana sa zaväzuje tieto sankcie uhradiť.
  3. Zmluvné sankcie nie sú náhradou škody. Zmluvná strana, ktorá dôvodne a riadne odstúpi od zmluvy má nárok na náhradu škody, ktorá jej tým vznikla.

**9. Podmienky vykonania diela zhotoviteľom**

1. Zhotoviteľ je povinný pri vykonávaní diela dodržiavať všetky všeobecne záväzné právne predpisy, nariadenia a normy na úseku hygieny, bezpečnosti práce, ochrany životného a pracovného prostredia, nakladaní s odpadmi, ale aj povinností vyplývajúce z platných VZN MZ mestskej časti Bratislava Nové Mesto, týkajúcich sa najmä udržiavania čistoty, poriadku a pod.
2. Zhotoviteľ zodpovedá za bezpečnosť a ochranu zdravia vlastných pracovníkov, a za skutočnosť, že uvedení pracovníci majú na príslušnú prácu potrebné oprávnenia.
   1. Zhotoviteľ je povinný pri vykonávaní diela dodržiavať pravidlá BOZP a PO, bezpečnostného značenia umiestneného v jednotlivých objektoch a zákaz fajčenia. V prípade vzniku úrazu (ak je toho schopný) oznámiť neodkladne tento úraz zodpovednej osobe zo strany objednávateľa.
   2. V prípade vzniku škody budú zmluvné strany postupovať v súlade s ustanoveniami § 373 a nasl. Obchodného zákonníka. Zhotoviteľ sa zaväzuje, že akúkoľvek ním spôsobenú alebo zapríčinenú škodu odstráni tak, že poškodenú vec, alebo jej časť uvedie do pôvodného stavu, alebo uhradí škodu v plnej výške na účet poškodeného.
   3. Objednávateľ je oprávnený kedykoľvek v priebehu realizácie diela, z dôvodov na strane objednávateľa, zhotoviteľa alebo tretích strán, alebo z dôvodov skrytých prekážok dať príkaz zhotoviteľovi na prerušenie prác po dobu trvania prekážok brániacich plynulej realizácii diela. Po odstránení týchto prekážok zhotoviteľ nastúpi na pokračovanie zmluvných prác na základe výzvy objednávateľa, ak sa obe strany nedohodnú inak. O dobu prerušenia sa po dohode zmluvných strán upravia termíny ďalšej realizácie diela.
   4. Dielo sa považuje za ukončené odovzdaním správ o odborných prehliadkach a skúškach objednávateľovi, ktorých odovzdanie a prevzatie potvrdí objednávateľ svojim podpisom.
   5. Kontaktný pracovník zo strany objednávateľa, oprávnený rokovať vo veci technického a organizačného zabezpečenia je Ing. Marián Dúbrava, tel č.: 0232141871.
   6. Kontaktným pracovníkom zo strany zhotoviteľa, oprávneným rokovať vo veciach technického a organizačného zabezpečenia, je Ing. Ernest Kuna tel. č.: 0905/485 302 , ktorý je zároveň aj kontaktnou osobou na ohlasovanie požiadaviek objednávateľa.
   7. **Skončenie zmluvy**
   8. Táto Zmluva sa skončí uplynutím dohodnutej doby podľa čl. 5. tejto Zmluvy.
   9. Zmluvné strany môžu ukončiť túto Zmluvu kedykoľvek dohodou.
   10. Zmluva sa končí aj zánikom zhotoviteľa.
   11. Zmluvu je možné po vzájomnej dohode predĺžiť písomným dodatkom k tejto Zmluve.
   12. Zmluvné strany sa dohodli, že objednávateľ môže ukončiť túto Zmluvu výpoveďou s okamžitou platnosťou, bez predchádzajúceho písomného upozornenia a bez akýchkoľvek záväzkov voči zhotoviteľovi, ak zhotoviteľ :
3. mešká s realizáciou diela z dôvodov na strane zhotoviteľa o viac ako 7 pracovných dní po lehote dohodnutej zmluvnými stranami, alebo
4. vážnym spôsobom porušuje ustanovenia tejto Zmluvy alebo právnych predpisov,
5. poškodzuje majetok objednávateľa alebo iných osôb v areáli Vajnorská č.135.

V týchto prípadoch sa  Zmluva končí tretím dňom od doručenia prejavu vôle objednávateľa zhotoviteľovi.

6. Možnosť odstúpenia niektorej zo zmluvných strán podľa príslušných ustanovení Obchodného zákonníka nie je týmto článkom dotknutá.

* 1. **Doručovanie**

1. Zmluvné strany sa dohodli, že všetka korešpondencia týkajúca sa oboch zmluvných strán z akéhokoľvek titulu sa doručuje druhej zmluvnej strane na adresu uvedenú v záhlaví tejto Zmluvy, prípadne na adresu zmluvnej strany uvedenú aktuálne v obchodnom registri. V prípade, že sa písomnosť posiela formou doporučenej listovej zásielky, zmluvné strany súhlasia s tým, že písomnosť sa považuje za doručenú aj vtedy, ak sa takáto písomnosť vráti odosielajúcej zmluvnej strane z akéhokoľvek dôvodu nedoručenia takejto zásielky na adrese druhej zmluvnej strany podľa tohto článku. Takto vrátenú písomnosť zmluvné strany považujú za

1. doručenú adresátovi,
2. nachádzajúcu sa v dispozícii adresáta,
3. má všetky účinky doručenej písomnosti,
4. adresát nemá žiadne nároky ani námietky voči odosielajúcej strane z tohto titulu.
   1. **Záverečné ustanovenia**
5. Zmluvné strany sa dohodli, že informácie, ktoré si navzájom poskytnú v súvislosti s činnosťou podľa tejto Zmluvy považujú za dôverné a zaväzujú sa, že ich nevyužijú v rozpore s ich účelom pre svoje potreby a neprezradia ich tretej osobe.
6. Ak táto Zmluva neupravuje bližšie práva a povinnosti zmluvných strán, spravujú sa vzťahy medzi zmluvnými stranami ustanoveniami Obchodného zákonníka č. 513/1991 Zb., v znení neskorších predpisov a ostatných všeobecne záväzných právnych predpisov SR.
7. Zmluvné strany vynaložia všetko úsilie, aby priateľsky, priamym neformálnym rokovaním vyriešili dohodou akékoľvek nezhody alebo spory vzniknuté medzi nimi v súvislosti so Zmluvou.
8. Meniť alebo dopĺňať túto Zmluvu alebo jej časti možno len písomne a po vzájomnej dohode zmluvných strán. Dodatky ku Zmluve musia byť rovnako ako táto Zmluva potvrdené a podpísané štatutárnymi zástupcami oboch zmluvných strán.
9. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov na webovom sídle objednávateľa.
10. Zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií)..
11. Táto Zmluva je vyhotovená v troch rovnopisoch, pričom objednávateľ obdrží dva rovnopisy a zhotoviteľ obdrží jeden rovnopis.

V Bratislave, dňa ...................... V Bratislave, dňa .......................

Objednávateľ : **KSP, s.r.o.** Zhotoviteľ: **3KM s.r.o.**

................................................... ..............................................

Ing. Gabriel Baláž Ing. Ernest Kuna

konateľ konateľ

.....................................................

Mgr. Peter Cabrnoch

konateľ

.................................................

Ing. Milan Kresáč

konateľ

Prílohy : č.1 – cenová ponuka zo dňa 23.11.2015